Drag (meelelahutus)

Drag (eestindatud kujul dräg või drääg) on etenduskunsti vorm, milles inimesed etendavad soo- ja seksuaalsusega seotud stereotüüpe liialdatud viisil. Drag'i võib nii globaalselt kui ka Eesti piires pidada eraldi subkultuuriks, mis kuulub LGBT+ kogukonna hulka. Inglise keelest pärit termin drag tähendab otsetõlkes eesti keelde "lohisema". Pole kindlalt teada, millal ja miks sõna drag meeste naiseksriietumise kohta kasutama hakati, kuid seda seostatakse teatris esineva travestiaga. Kuna naised polnud lavale lubatud ja naiste rolle mängisid mehed, kes kandsid seelikuid ja alusseelikuid, arvatakse, et drag tähistas seelikute lohisemist mööda maad. 1920. aastatel hakkasid sõna "drag" kasutama kväärid ehk queer-inimesed. Üks teooria on, et sõna sisenes ühiskonda tänu polarile, salajasele keelele, mis sündis homoseksuaalsuse kriminaliseerimise tagajärjel Inglismaal. Polari toetus suurelt osalt teatri slängile ja seda kasutati avalikes kohtades vestluste pidamiseks. Eesti keeles kasutatakse ingliskeelset sõna drag kursiivis, eestindatud kujul on meedias kasutuses olnud ka dräg või drääg. Drag-esinejad kehastuvad levinud sookäsituste ehk stereotüüpide põhjal loodud tegelaskujudesse esinemise, vaatemängu või muul meelelahutuslikul eesmärgil. Traditsiooniliselt riietuvad drag-esinejad endast erineva sugupoole rõivastesse, kehastudes mees- ja naiskarakteriteks, kuid võivad väljendada ka teisi soolisi enesemääratlusi või kunstilisi ambitsioone. Drag queen ehk drag-kuninganna on inimene, kes kehastub naiskarakteriks, ning drag king ehk drag-kuningas on inimene, kes kehastub end meeskarakteriks. Drag-esinejad võivad olla erinevate sooliste ja seksuaalsete sättumustega. Drag-tegelaste sooline määratlus võib seega kattuda etendajate enda omaga. Drag show on vaatemäng, mis võib koosneda erinevatest tantsu- ja laulunumbritega drag-etteastetest, paroodiatest, iludusvõistlustest, püstijalakomöödiast ja muudest meelelahutuslikest etüüdidest. Etendades stereotüüpe liialdatud viisil annab drag esinejatele võimaluse vaadelda, kahtluse alla seada ning laiendada ühiskonnas valitsevaid norme ja soorolle. Drag võib olla kvääride käsutuses sotsiaalne ja poliitiline vahend, mis pöörab tähelepanu soo- ja seksuaalvähemuste õigustele ning ühiskonnas valitsevate soorollide kitsaskohtadele. Dräägi kontseptsiooni võib näha kõige varasemates meelelahutusvormides, sealhulgas Vana-Kreeka teatris. Lääne antiikkultuurides ei tohtinud naised sageli laval esineda ega näitlejateks hakata, seetõttu täitsid meesnäitlejad ka naiste rolle. 1800. aastate lõpust kuni 1900. aastate keskpaigani muutus Euroopas populaarseks naissoo jäljendamine ehk female impersonation pantomiimis. See oli Euroopas esimene ajastu, kus naissoo jäljendamise osana kasutati komöödiat, vastandudes tõsistele Shakespeare’i tragöödiatele ja Itaalia ooperitele. 19. sajandil kujunes homoseksuaalsus kriminaalsete ja psühholoogiliste uuringute põhiaineks. Tavaühiskond hakkas ristiriietumist (ing. k. cross-dressing) seostama hälbiva seksuaalse käitumisega, muutes avalikkuses ristiriietumise ebaseaduslikuks ja karistatavaks. 1871. aastal arreteeriti Suurbritannias Thomas Ernest Boulton ja Frederick William Park ristiriietumise ehk avalikult naisteriiete kandmise eest. Boltoni ja Pargi juhtum sai enneolematu meediakajastuse avalikkuse hüsteeria ja paranoia tõttu seoses selle teemaga. Boulton ja Park mõisteti õigeks, kuna nad töötasid näitlejatena kohalikus ettevõttes. Kuigi nad olid arreteerimise ajal väljaspool teatrit, oli nende kaitse edukas, sest see tõestas, et nad olid näitlejad ja mängisid naiste rolle. Seaduse muudatused tõid kaasa ka Oscar Wilde'i, kuulsa romaani- ja näitekirjaniku kohtuprotsessi. Wilde mõisteti süüdi "roppude sündsusetuste toimepanemises teatud meessoost isikutega". Talle määrati kaheaastane raske töö, mille tõttu ta tervis halvenes ning ta suri kolm aastat pärast vabanemist. 1920. aastatel tekkis Ameerika Ühendriikides ristiriietumise kriminaliseerimise ja segregatsiooni tõttu uus nähtus – drag-ball. Põrandaaluste LGBTQ+ kogukondade liikmed korraldasid maskiballe, et hakata vastu seadustele, mis keelasid inimestel kanda riideid, mida seostati vastassugupoolega. Esimene drag-ball leidis aset Harlemis. Sõna ballide kohta levis peamiselt LGBTQ+ kogukondades ja nendest sai kvääridele turvaline koht kogunemiseks. Vaatamata kasvavale populaarsusele pidasid tavaühiskond drag-balle ebaseaduslikuks ja amoraalseks. Neljateistkümne Komiteena tuntud moraalireformiorganisatsioon uuris balle perioodiliselt. 1916. aastal avaldas komitee ülevaate, milles kirjeldati üksikasjalikult ballidel nähtut, näiteks vaatepilti, milles olid "fenomenaalsed" "meessoost perverdid" välimuselt nagu naised, kallite frokkide ja parukatega. Hiljem avaldas komitee 130 visiiti kirjeldavat raportit, milles nõuti ballide tegevuse lõpetamist. Ballidel oli oluline osa LGBTQ+ kultuuri loomisel ja säilitamisel ning Harlemist sai "homoseksuaalne meka". Ajaloolane George Chauncey on juhtinud tähelepanu sellele, et Harlem "suurendas homomaailma solidaarsust ja sümboliseeris soolise ümberpööramise jätkuvat keskset tähtsust homokultuuris". 1927. aastal lavastas Ameerika stsenarist Mae West ambitsioonika lavatüki "Drag", mille jaoks ta tegi avatud kutse "päris homoseksuaalidele", et nad viimases vaatuses lava täidaksid. Etendust tehti 10 korda, enne kui see ära keelati. 1933. aastal Rahvalehes ilmunud artiklisarjas „Lilla õudus” toodi välja Tallinnas tegutsenud kohtumispaigad, nagu kultuuriklubi Must Roos ja Tereese Loss ehk Richard Valdaku kodu, kus peeti lisaks pidudele ka homoseksuaalsete meeste “pulmi”. „Lilla õuduse“ järgi kutsuti selles seltskonnas kõiki mehi naisenimedega ning Valdakut tunti Tereesena, kes laulatustseremooniaid läbi viis. Tema juures ja teisteski kodudes peeti pidusid, kus mehed kehastusid parukaid ja kleite kandes tantsijannadeks ja lauljatarideks. Eesti club kid ja drääg-kultuuri kandjaks 1990. aastate lõpus ja 2000. aastate alguses oli Helen Mahmastoli ja Kuno Tehva teemapidude seeria Vibe, kus muuhulgas anti välja parimatele dräägidele „Queen of the Year" tiitel. Drag show'sid on pärast taasiseseisvumist Tallinnas korraldatud nii geilokaalides nagu X-Baar ja Club Angel, kui ka laiemale publikule mõeldud peopaikades nagu Club Hollywood ja Sveta baar. Tallinna pikima elueaga drag-pidude sari on 2016. aastast BÄM!, mille algatasid Rene Köster ja Helina Reinjärv. Tartus on drag show'sid korraldanud peosari Vikerruum. 2023. aastal toimus Balti drag-kuningate võistlus esimest korda Eestis Genialistide Klubis. Klubis Hungr toimus Eesti esimeseks drääg-kooliks nimetatud ürituste seeria Pedestrian Drag School Tournament. Paralleelselt alustas 2024. aasta jaanuaris Tartus tegevust drääg-projekt „Siinpool sood", mis hõlmas sarnaselt drääg-koolile töötube, etendusi ja eriüritusi. Esimene kväär drag show Viljandis toimus Koidu seltsimajas 2022. aastal, eestvedajateks kultuuriakadeemia teise kursuse kultuurikorraldajad. Tuntumatest välisesinejatest on Eestis käinud Betty Fuck, Freida Slaves ja tõsielusarja „RuPaul’s Drag Race'i” queenid Aquaria, Charity Kase, Keta Minaj, Sasha Velour ja Naomi Smalls. Eestis on elanud Briti-Jamaika päritolu drag queen Vanity Milan, kes võistles 2021. aastal saates „RuPaul’s Drag Race UK”. Eesti drag-esinejate hulgas on Andrus Tamme, Rene Köster ehk Chloé Lagucci, Delfi Oraakel, Eeben Früülep, Helgi Saldo, Major Danger, Nebraska Jones, Nordika, Paul Holmberg, Ursula Regina, Vilita jt. Esimese drag-esinejana osales telesaates „Ma näen su häält” drag queen Vilita 2022. aastal. 19. sajandi lõpus ja 20. sajandi alguses kuulus drag Eestis näiteks rebasteatri juurde. Tartu Ülikooli üliõpilaskorporatsioonidel oli traditsiooniks hilissügiseti nn rebasteatri korraldamine. Meeleolukates ja päevakajalistes etendustes rakendati näitlejatena eeskätt korbi noorliikmeid ehk rebaseid. 2017. aastal toimus NO99 teatri aktsioonina Jüri Naela lavastatud „Drag Show”, milles osalesid lavakunstikooli üliõpilased. 2019. aastal toimus „Drag Show” Eesti Muusika- ja Teatriakadeemia, Eesti Kunstiakadeemia, grimmikooli ja Sakala 3 Teatrimaja ühisprojektina. Loodud sõu ehk “identiteedikabaree” kompas tegijate sõnul soolisuse piire, avastas identiteediterritooriumi uusi võimalikke mängumaid, sidudes omavahel sooloetenduse lühivormi ja stand-up komöödia. LGBT subkultuuridest väljaspool on Eestis populaarsete drag-karakteritena üles astunud näiteks Henrik Normann ja Madis Milling seriaalis „Vanad ja kobedad”, koomikud Tarmo Leinatamm, Peeter Oja ja Hannes Võrno komöödiasarja „Kreisiraadio” sketšides ning osalejad meelelahutussaates „Su nägu kõlab tuttavalt”. Naljasaates „Suur komöödiaõhtu" kehastas näitleja Juss Haasma Reet Pulli, telelavastuses „Vigased pruudid” mängisid nimitegelasi Guido Kangur ja Andrus Vaarik. Laval esinevad drag'is ka Seelikukütid, 1987. aastal loodud viieliikmeline eesti naisansambel, kes on „maskeerunud meesteks”. Drag queen Drag king Drag show "What Is Drag? A Primer on Drag Queens in Popular Culture". MasterClass. 8. november 2020. Vaadatud 03.02.2021. Drag queens dress in exaggerated women’s clothing and makeup to assume female roles and presentation. While most drag queens are men (often gay men or queer men), there has been an increasing wave of drag queens who are transgender or cisgender women. Baroni, Monica (2012). Gerstner, David A. (toim). Routledge International Encyclopedia of Queer Culture (inglise). Routledge. Lk 191. "Drag". Online Etymology Dictionary. Vaadatud 03.02.2021. Baroni, Monica (2012). Gerstner, David A. (toim). Routledge International Encyclopedia of Queer Culture (inglise). Routledge. Lk 191. Partridge, Eric (2002). A Dictionary of Slang and Unconventional English: Colloquialisms and Catch Phrases, Fossilised Jokes and Puns, General Nicknames, Vulgarisms and Such Americanisms as Have Been Naturalised (inglise). Routledge. Lk 338. Baker, Paul (2002). Fantabulosa: A Dictionary of Polari and Gay Slang (inglise). Continuum. Lk 112. ISBN 9780826459619. Baker, Paul (8. veebruar 2017). "A brief history of Polari: the curious after-life of the dead language for gay men". The Conversation. Vaadatud 03.02.2021. "Möll Lõuna-Eestis: Intsikurmu festivalil saab näha pöörast queer ja LGBTQ+ sõud". Kroonika. 28. juuli 2022. Vaadatud 22. augustil 2023. Tallinna legendaarne kväär-dräg pidu BÄM! tuleb 5. augustil Intsikurmule laineid lööma. Sepp, Triin (30. jaanuar 2022). "Paul Holmberg: minu jaoks on habemega drääg misogüünia vastu võitlemine!". naine.postimees.ee. Vaadatud 22. augustil 2023. "Tõelised naised, tõelised mehed ja tõelised teised tegijad: võrdõiguslikkuse ja feminismi ümber on õudne segapundar". ERR. 8. oktoober 2015. Vaadatud 22. augustil 2023. Sinna kuulub drääg ehk inimene, kes mängib sugude vahel ega mahu binaarsesse struktuuri. "Galerii: Eesti drag-esineja Major Danger krooniti Baltikumi parimaks". Vikervaade. 11. juuli 2022. Vaadatud 22. augustil 2023. Mul on meeletult hea meel võtta osa sellisest festivalist, mis võimestab drääg kultuuri ja solidaarsust balti riikide ning nende kväärkogukondade vahel. Baroni, Monica (2012). Gerstner, David A. (toim). Routledge International Encyclopedia of Queer Culture (inglise). Routledge. Lk 191. Saldo, Helgi (1. august 2023). "Kväärid etenduskunstid: drag". Kanuti Gildi Magasin. Vaadatud 22. augustil 2023. Siniallik, Madlen (2019). "Rolliloome drag'is Tallinna drag-kuningannade näitel". dspace.ut.ee. Vaadatud 22. augustil 2023. "What Is Drag? A Primer on Drag Queens in Popular Culture". MasterClass. 8. november 2020. Vaadatud 03.02.2021. Zavacky, P. (2020). Cultural Translation: An Analysis of Speech Codes and Social Stigma of Drag Queens in Romania and the United States of America. Babes-Bolyai University of Cluj-Napoca. Kuusik, Aet (13. juuni 2022). "Puust ja punaseks: queering". Müürileht. Vaadatud 22. augustil 2023. Kuna „kväär” iseenesest ei allu kindlatele definitsioonidele ja see, mis on parasjagu kväär, on pidevas muutumises, võib kväärimist lugeda destabiliseerimissooviks, mille eesmärk on seada kahtluse alla argine iseenesestmõistetavus ja kritiseerida kindlapiirilisi soolisi ja seksuaalseid identiteete, sest nende konstrueerimise kaudu luuakse uusi normaalsusi, mis järgmisi gruppe välja jätavad. Press, Virgo; Saldo, Helgi (1. veebruar 2023). "KIIRKOHTING: CHARITY KASE". Müürileht. Vaadatud 22. augustil 2023. Ma arvan, et minu drag on kindlasti poliitiline. Sellel on feministlik sõnum. Arvan, et paiksoolise mehena, kes üritab kahtluse alla seada arusaamu mehelikkusest, on oluline, et teen seda ka naiselikkusega. Ma ei taha põlistada kahjustavaid stereotüüpe, mis naisi maailmas rõhuvad. Püüan näidata, et naiselikkus ja ilu võivad olla laia spektriga. Hartnoll, Phyllis (1989). Lühike teatriajalugu. Tallinn: Eesti Raamat. ISBN 5450008910. Moore, Michael F. (1994). Drag!: Male and Female Impersonators on Stage, Screen, and Television: An Illustrated World History (inglise). ISBN 978-0899509969. Baker, Roger (1994). Drag: A History of Female Impersonation in the Performing Arts (inglise). NYU Press. ISBN 0814712533. Senelick, L. (2000). The Changing Room : Sex, Drag and Theatre (Gender in Performance). Routledge. Latson, Jennifer (25. mai 2015). "When Oscar Wilde's Wit Couldn't Save Him". Time. Vaadatud 03.02.2021. Stabbe, Oliver (11. aprill 2016). "Queens and queers: The rise of drag ball culture in the 1920s". Smithsonian. Vaadatud 03.02.2021. Bolles, Dan (22. jaanuar 2020). "Banned 1927 Mae West Play Gets a Reading at Vermont Pride Theater". Seven Days. Vaadatud 03.02.2021. Põldsam, Rebeka; Lember, Uku (2023). "Kväärid lood Tallinna avalikes salapaikades". Kalevi alt välja: LGBT+ inimeste lugusid 19. ja 20. sajandi Eestist. Eesti LGBT Ühing. ISBN 9789916142196. Jahilo, Valdo (2. oktoober 1999). "Helen Mahmastol sai aastaseks". Sõnumileht. Nr 226. Vaadatud 26. juunil 2024. "Kas ilma Vibeta oleks Sinu elu plassim?". Eesti Päevaleht. Nr 238. 12. oktoober 2001. Vaadatud 26. juunil 2024. Klein, Mari (3. november 1999). "Mees nimega Maria Isabel". Sõnumileht. Vaadatud 26. juunil 2024. Hein, Inna-Katrin (26. september 2006). "New Yorgi staar Sherry Vine esineb taas Angelis". Postimees. Vaadatud 27. juunil 2024. Jahilo, Valdo (24. september 1999). "Hollywoodi sünnipäev: naised on tegelikult mehed". Sõnumileht. Vaadatud 27. juunil 2024. "Hüvasti, Sveta!". Müürileht. 10. jaanuar 2024. Vaadatud 27. juuni 2024. "LEKKERIS ALUSTAB GAY- JA DRAG-FRIENDLY PEOSARI BAM!". Müürileht. 7. juuli 2016. Vaadatud 22. august 2023. "Tallinnas esineb kuulus Hollandi drag queen Keta Minaj". Postimees Online. 28. juuni 2022. Vaadatud 22. augustil 2023. Vetik, Anne (8. juuni 2023). "Tartu LGBT peol käib nii palju heterosid, et see on saanud endale „heterosõbralikkuse" märgi". Eesti Ekspress. Vaadatud 22. augustil 2023. Kurg, Lena; Jaanimägi, Jens (28. märts 2024). "Väike kohalike kvääriruumide välimääraja". Müürileht. Vaadatud 27. juunil 2024. "Balti parima drag-kuninga tiitli pälvis tartlane". Tartu Postimees. 18. september 2023. Vaadatud 19. septembril 2023. Tolli, Anete (14. veebruar 2024). "ÕL VIDEO JA GALERII | PLAHVATAVAD TISSID JA TAGUMIKUST VÄLJA TÕMMATUD PALL! Eesti esimese drag-kooli õpilased teevad hullumeelseid trikke!". Õhtuleht. Vaadatud 26. juunil 2024. Tallinnas Kristiine linnaosas asuva klubi Hungr süda tuksub drag'i rütmis. Anu the Drag Queen, Brunita Cocita, Disco Ballz, Flame Boyanze, Marla Burroughs, Maxx Toxic, Sväto Slava – just need seitse õnnelikku drag queen'i ja drag king'i on vastu võetud The Pedestrian Drag kooli. Lisaks erinevatele töötubadele toimub iga kuu turniir erineva temaatikaga. Pressiteade (6. juuni 2024). "Sugusantide kõrgkool saadab lõpetajad teele". Vikervaade. Vaadatud 26. juunil 2024. "Kultuuripealinna drag-projekti "Siinpool sood" avab House of Auer". ERR Kultuur. 29. jaanuar 2024. Vaadatud 26. juunil 2024. Etendusega "Siinpool sood" kirev kultuuriprogramm, mille eesmärk on võimestada kväärkunste, tutvustada drag'i kunstivormina ning nõuda kohalikele drag-kunstnikele rohkem ruumi ja kõlapinda kaasaegsel kultuuriväljal. /---/ Projekti raames leiavad järgmise poole aasta jooksul aset töötoad, etendused, drag-show'd, performance'id ja lisaüritused, mille eesmärk on tutvustada Eesti drag-skenet, harida ning avada selle minevikku, olevikku ja tulevikku. Koorep, Sigrid (16. oktoober 2022). "Tudengid toovad Viljandisse esimese drag-show". Sakala. Vaadatud 22. augustil 2023. "Galerii: elamusterohke drag show hullutas värvikirevat publikut klubis Cathouse". Elu24. 19. august 2019. Vaadatud 22. augustil 2023. "Vikerruumil esineb drag queen Betty Fvck". Vikervaade. 7. aprill 2022. Vaadatud 22. augustil 2023. Tomps, Jaane (10. november 2018). "Maailma kuulsamaid drag queene Aquaria tegi Eestis ajalugu: mulle meeldib esimene olla!". Kroonika. Vaadatud 22. augustil 2023. "Tallinnas esineb drag queen Charity Kase". ERR. 26. jaanuar 2023. Vaadatud 22. augustil 2023. "USA drag queen Sasha Velour esineb märtsis Tallinnas". ERR. 27. juuli 2021. Vaadatud 22. augustil 2023. Toomemets, Katharina (25. september 2021). "Maailmakuulsas drag queen'ide võistlussaates näidati Eestist inspireeritud rõivaid: esitlen teile suitsupääsukest!". Õhtuleht. Vaadatud 22. augustil 2023. "Drag queen Andrus Tamme tegi riiukukkede pärast elukindlustuse". Kroonika. 28. oktoober 2015. Vaadatud 22. augustil 2023. "Eesti ainus drag queen: laval olen ma üks, päris elus teine". menu.err.ee. 11. detsember 2015. Vaadatud 22. augustil 2023. "Diiva Chloé Lagucci ning Eesti mees Rene puhtast ilust, rahast ning enesekindlusest". Anne ja Stiil. 13. november 2017. Vaadatud 22. augustil 2023. "Eesti mees muundus telekaamerate ees armsaks ja kauniks naiseks". Elu24. 20. november 2017. Vaadatud 22. augustil 2023. Pressiteade. (19. juuni 2024). "Seni suurim drag brunch toob jaanilaupäeval pealinna lavale Delfi Oraakli". KISSFM. Vaadatud 26. juuni 2024. Ruul, Heidi (12. september 2021). "Markantne drag king Eeben Früülep: šovinism ja fašism ei ole ainult vuntside ning kaabude spetsialiteet". Elu24. Vaadatud 22. augustil 2023. Maarits, Merit (19. märts 2023). "Helgi Saldo: inimese vastu kena olemine ei maksa mitte midagi". kultuur.err.ee. Vaadatud 22. augustil 2023. "Eesti drag-esineja krooniti Baltikumi parimaks: loomulikult läksin ma krooni koju tooma". Elu24. 11. juuli 2022. Vaadatud 22. augustil 2023. Bauer, Keilit (28. jaanuar 2018). "Eesti oma drag queen Nebraska Jones: transvestiidid on ikka need, kes tõesti tahavadki olla naised, aga minu puhul see nii ei ole". Naistekas. Vaadatud 22. augustil 2023. "Uue aja kadrisandid Vilita ja Nordika korraldavad taaskord menukat drag brunchi". Sky.ee. 16. november 2022. Vaadatud 22. augustil 2023. Suvi, Tiiu (30. august 2019). "Bravuurikas drag queen Ursula: nooremana nutsin end tihti magama, soovides, et oleksin sündinud "normaalsena"". Anne ja Stiil. Vaadatud 22. augustil 2023. Metsanurm, Chrislin (17. oktoober 2022). "Eesti tuntuim drag queen Vilita oma tegelaskujust: mulle meeldib justkui nublu prillide taga olla". Elu24. Vaadatud 26. augustil 2023. National Archives of Estonia (2013). "Rebasteater / Student Theatre". Flickr. Vaadatud 22. augustil 2023. "Vaid viiel õhtul: jalustrabav drag-show madame Andrus Vaariku juhtimisel". Postimees. 15. november 2022. Vaadatud 22. augustil 2023. ""Suure komöödiaõhtu" võitja Juss Haasma: Reet Pull on nagu paljud saare ja eesti naised ongi – teeb ise kõik tööd ära". Kroonika. 9. detsember 2016. Vaadatud 22. augustil 2023.